Video: Kamp jy gereeld met jou karavaan?Skermskoot uit die video Ek sleep al so 18 maande lank ŉ karavaan. My eerste wa, ŉ 1992 Sprite Sprint het soos ŉ swanger dame agter my motor gewaggel. Ek het hom elke keer anders gepak en hier teen die sesde probeerslag en ŉ stabiliseerder later, het ek hom uiteindelik tot rus gekry agter my sleepvoertuig. Ek sleep nou ŉ 1992 Sprite SuperSport, steeds met my Yellowblade-stabiliseerder en ek moet bieg dat die langer, swaarder en groter SuperSport baie rustiger is agter die voertuig. Karavaan-entoesiaste verskil oor die manier waarop hulle hul karavaan gepak wil hê – maar dié video wys mooi wat gebeur as jy net ŉ klein bietjie van die gewig rondskuif. Pak mooi en sleep veilig!